કપરાડાના અત્યંત અંતરિયાળ વિસ્તારમાં આવેલ કરજુન ગામે રહેતી તેજલ ભોયાએ નબળી આર્િથક પરિસ્થિતિથી ડગ્યા વગર, જાત મહેનત કરીને દેશભરમાં યોજાયેલી મેરેથોન દોડ સ્પર્ધાઓમાં ભાગ લઇને મેડલો જીતવાનું ચાલુ કર્યુ છે. ગત તા. ૯-૦૯-૧૮એ મૈસૂર ખાતે ઓપન ઇન્ટરનેશનલ મેરેથોન દોડ સ્પર્ધા યોજાઇ હતી. ૩૦ કિ.મી., ૨૧ કિ.મી. અને ૧૦ કિ.મી.ની મેરેથોન દોડ સ્પર્ધાનો પ્રારંભ ભારતના ભૂ.પૂ. ફાસ્ટ બોલર જવાગલ શ્રીનાથે કરાવ્યો હતો.